XAREL·10: d’octubre 2014
Publicat per McAbeu a 13:15 14 comentaris
Etiquetes de comentaris: lletres, PASSATEMPS, peces, SENSE SOLUCIO ENCARA
Publicat per McAbeu a 12:00 15 comentaris
657.- El col·leccionista de monedes i el seu majordom
657.- A un col·leccionista de monedes li agrada gaudir de la seva col·lecció posant-les en forma de quadrat ple damunt la taula del seu despatx perquè quan ho fa així ni en falta ni en sobra cap. Aquest matí ho ha fet abans de sortir de casa, però quan hi ha tornat el seu majordom li diu que han sofert un robatori:
- Senyor, han entrat tres lladres que m'han obligat a obrir-los la porta del despatx i s'han repartit les monedes a parts iguals entre ells.
- Les han robat totes?, exclama el col·leccionista mentre corre cap al seu despatx.
- No senyor, n'han deixat dues perquè no podien repartir-se-les equitativament, respon el majordom.
En efecte, el col·leccionista comprova que damunt la taula han quedat dues monedes per això seguidament truca a la policia i fa detenir al seu majordom per robatori. Per què?
Publicat per McAbeu a 21:45 7 comentaris
E606.- Em diuen “mis” i sóc home, / i tots em tracten de tu.
Publicat per McAbeu a 18:30 8 comentaris
Publicat per McAbeu a 15:15 10 comentaris
EDITAT EL 25.10.2014
PISTA 1: En el llibre original, el títol està format per 2 paraules (substantiu i adjectiu) i l'autor també (nom i cognom).
EDITAT EL 27.10.2014
PISTA 2: L'autor és una dona i el seu nom i el seu cognom comencen per la mateixa lletra.
Publicat per McAbeu a 12:15 23 comentaris
E605.- No tinc sentits i tinc vista. / Les velles faig enfadar. / Sense saber dibuixar, / sóc un gran retratista.
Publicat per McAbeu a 21:00 6 comentaris
655.- Pots escriure un número de 9 xifres (format pels dígits 1 a 9, en qualsevol ordre però sense repetir-ne cap) que sigui un nombre primer?
TROBAREU LA SOLUCIÓ ALS COMENTARIS. FELICITATS A " Jpmerch i Assumpta "
E604.- Per més que sense importància / tots me la volen donar / i al que em demana consell / sempre li dic la veritat.
Publicat per McAbeu a 15:30 5 comentaris
654.- Tres amics estan d’acampada en un bosc de pins i cada dia tenen per menjar la mateixa sopa de sobre. "Demà la faré amb pinyes!", va dir ahir un d’ells però malgrat que ha complert la seva paraula, la sopa d’avui té el mateix gust que cada dia. Ho podeu explicar?
Publicat per McAbeu a 12:15 7 comentaris
Des del blog RELATS CONJUNTS ens proposen escriure un relat inspirat pel quadre "Joana d'Arc" (Jules Bastien-Lepage, 1879).
JOANA, L'HEROÏNA
El meu personatge històric preferit és na Joana d'Arc. Des de petita que l'admiro i m'hi sento molt identificada. Salvant les distàncies, diria que m'hi assemblo i tot a l'heroïna francesa.
Per començar, jo també em dic Joana, igual que ella.
També, com a ella, em revolta la injustícia i sento que he de fer alguna cosa per evitar-la.
No m'importa, igual que va fer ella, donar un pas al davant i lluitar pel que considero que és més just sense importar-me gaire si em busco més d'un maldecap amb aquesta actitud.
No deixo que m'aturi, tal com ella no es va deixar aturar, la gent que no para de dir-me que no hi ha res a fer, que aquest món que ens ha tocat viure ja no es pot arreglar i que, en conseqüència, val més quedar-se a casa mirant la televisió.
També, i més d'una vegada, he hagut de veure'm «cremada a la foguera» de l'opinió pública pels que han intentat desprestigiar-me per fer-me callar. Però per sort, no sempre qui té més diners té més raó i, més tard o més aviat, tots ells han hagut de retractar-se de les seves mentides.
De totes maneres i malgrat tot això, he d'admetre que en una cosa no m'hi assemblo gens a Joana d'Arc. Jo no sento cap veu dins el cap que em digui el que haig de fer. Però, ben mirat, aquest fet més que un problema, jo trobo que és un avantatge.
Publicat per McAbeu a 9:30 10 comentaris
Publicat per McAbeu a 11:15 12 comentaris
E603.- Estic dins i no puc entrar.
653.- A mitja representació d'una comèdia teatral, un senyor d'aspecte distingit s'aixeca i comença a buscar per sota els seients molestant la resta d'espectadors. Immediatament se li acosta un acomodador per intentar solucionar el problema:
- Què li passa, senyor?
- Es que m'ha caigut un caramel que m'estava menjant...
- I per un caramel fa tot aquest enrenou?. Segui per favor que ara mateix li'n porto un altre.
- No, es que vostè no ho entén...
I vosaltres, enteneu i podeu explicar l'actuació d'aquest home?
Publicat per McAbeu a 15:45 18 comentaris
E602.- Tan aviat sóc un vell, / com sóc un jove eixerit, / com sóc una cara lletja, / com sóc un rostre bonic.
Publicat per McAbeu a 9:15 13 comentaris
Publicat per McAbeu a 10:15 13 comentaris
651.- L’últim dia d’un viatge de negocis, un home deixa el seu hotel per anar a l’estació on ha d’agafar el tren que l’ha de portar a casa però quan hi arriba el tren ja ha sortit. Des de la mateixa estació envia un sms a la seva dona per avisar-la: “He perdut el tren. Sortiré demà a la mateixa hora. Petons” i se’n torna a l’hotel amb l’esperança que encara no hagin llogat la seva habitació a un altre hoste. En això té sort i mentre desfà la maleta disposat a passar una altra nit en aquell hotel, arriba al seu mòbil un missatge amb la resposta al seu sms que el fa somriure. Podeu imaginar que ha escrit la seva dona al sms que li ha enviat?
Publicat per McAbeu a 12:45 8 comentaris
E600.- Si em donen un meló / i me'l menjo. / Què menjo?
Publicat per McAbeu a 9:30 7 comentaris
Publicat per McAbeu a 18:15 6 comentaris
E599.- Són dues germanes, / mentida no és, / l'una és la meva tia / i l'altre no ho és.
Publicat per McAbeu a 12:00 8 comentaris
Avui XAREL-10 fa sis anys!!
Ja ha passat un altre any i ja ha tornat a arribar el dia de l'aniversari del blog. Així que, per no perdre el costum dels aniversaris anteriors, us presento una mica de resum del que ha passat per aquí els últims dotze mesos. Un resum que, com ja he dit que no és qüestió de perdre el costum ;-D, he dividit en els tres apartats de sempre:
Primer, els números. Fets els comptes corresponents, comprovem que porto publicats 649 Enigmes Mentals, 598 Endevinalles, 71 Enigmes Visuals, 47 Anagrames Lletraferits, 59 Refranyers Jeroglífics, 29 Passatemps Clàssics (més concretament, 18 Encreuats Temàtics i 11 Peces Literàries), 24 "Fragment Parcial", 24 "Qui sóc?" i 49 d'Especials (aquests últims dins dels Apunts Homenatge, per les Vacances, etc). Per tant, un total de 1550 enigmes (245 publicats enguany) que, tal com ha de ser, són la gran majoria dels 1778 posts publicats fins ahir.
Segon, les estadístiques. Una consulta al comptador HISTATS.com ens diu que, des del 01.10.2013 al 30.09.2014 aquest blog ha rebut 15.324 visites (amb una mitjana de 42 diàries i amb un màxim de 80 el dia 22.11.2013). Aquests visitants utilitzeu els navegadors: CHROME (54.6%), FIREFOX (24.7%), INTERNET EXPLORER (9.5%), SAFARI (9.1%), ANDROID (1.9%), OPERA (0.1%)... i com Sistema Operatiu: WINDOWS (82.4%) [W7 (41.9%), W8 (18.2%), XP (13.6%), VISTA (8.0%), W2000 (0.6%)...], APPLE (11.7%), LINUX (4.0%), Dispositiu MÒBIL (1.9%)... He rebut visites de 52 països dels quals cito, per ordre, els 5 primers: ESPANYA, ESTATS UNITS, ALEMANYA, FRANÇA i ANDORRA.
Tercer, els posts que han destacat per un motiu o altre. Els que heu llegit algun dels meus resums anuals anteriors, sabeu que en aquest apartat només incloc els posts apareguts al XAREL-10 però enguany vull començar fent una excepció a aquesta norma per parlar d'un escrit que no va sortir aquí però del que també en sóc responsable. Em refereixo al post que posava punt i final a una etapa d'un projecte blogaire que, durant els últims tres anys, em va donar força feina, uns quants maldecaps i, sobretot, moltes satisfaccions. Com molts ja haureu endevinat, estic parlant del post que vam fer en XEXU i jo mateix anunciant l'aturada indefinida dels Premis C@ts.
Aquesta va ser una mala notícia per començar el sisè any de vida del blog però que, d'alguna forma, reflectia una tendència a la baixa en la interacció blogaire que cada vegada es va notant més. Parlo en general, està clar que l'activitat que fa uns anys feia bullir la Catosfera no és la mateixa, amb les excepcions que calguin, que la que hi ha en l'actualitat; però també parlo en el meu cas particular, la meva activitat participativa i "comentativa" també ha anat baixant cada vegada més. I, naturalment, això queda palès en aquest resum on, a part de les meves participacions mensuals als Relats Conjunts i la meva col·laboració en mitja dotzena comptada de Jocs Literaris [els proposats per la CARME (Col·lecció de moments) al febrer, per J.M. TIBAU (Tens un racó dalt del món) i la ROSER (Antaviana) al març, per la JOMATEIXA (Tumateix llibres) a l'abril i, finalment. les "substitucions" dels Relats Conjunts que també la CARME ens va proposar al juliol i a l'agost], només puc citar com "posts destacats", el dels enigmes dels Simpsons que vaig publicar per celebrar el CT1800 del Pons's Blog i l'enigma de la vida que vaig fer per apuntar-me a un MEME proposat per l'ASSUMPTA (Blog de l'Assumpta).
Com veieu, no ha estat un any amb molta feina en aquest sentit i, potser per això, me n'he buscat una altra. Una de les activitats blogaires que molts feu però a la que jo no m'he apuntat mai és la de publicar la llista anual dels llibres que llegim. No ho feia perquè tampoc no he fet mai, ni per a mi, cap llista dels llibres que llegeixo. No ho considerava necessari, jo tinc (tenia) una manera de llegir bastant caòtica, no m'agradava tenir llibres pendents per llegir, ni estava gaire al cas de les novetats, rellegia sobretot de la meva biblioteca de casa i per tant mai m'havia passat pel cap anar apuntant-me les lectures. Això ha canviat força degut a les moltes recomanacions de llibres que trobo a més d'un dels vostres blogs i també a la possibilitat de llegir en ebook, que fa pocs anys jo no tenia. I com que han canviat les circumstàncies, també ha canviat la meva opinió i m'he decidit, per fi, a publicar la meva "llista de llibres llegits". Per això he creat la pàgina "LECTURES", que a partir d'avui trobareu a la barra superior del XAREL-10 i que aniré actualitzant amb els llibres que vagi llegint. Si és del vostre interès, en podem parlar en els comentaris d'aquella mateixa pàgina.
I d'ara endavant, què?. Doncs, malgrat declarar-me afectat per la "baixada de tensió general" que sembla atacar a bona part de la Catosfera d'un temps ençà i admetre que potser sí que aquest és un format esgotat que s'ha vist superat per Facebooks i Twitters, això no vol dir que vulgui deixar-ho còrrer, ni molt menys. El LLIBRE sembla que té corda per estona i i jo encara m'ho passo bé fent el blog junt amb vosaltres (perquè he de reconèixer que sense la vostra presència això no seria el mateix). :-))
En aquest sentit, en l'afany de millorar el blog i recollint una proposta que l'ASSUMPTA em va fer fa uns dies, he preparat una consulta no vinculant ;-) sobre els horaris del XAREL-10 que trobareu just al final d'aquest mateix post i on us agrairia que participéssiu.
Així que si ajuntem que el LLIBRE encara no ha acabat els enigmes ni les endevinalles, que jo m'ho segueixo passant bé per aquí i que espero que vosaltres també continueu tenint ganes de jugar una estona cada dia, sembla que tenim els ingredients necessaris per garantir que, almenys de moment, el XAREL-10 seguirà en marxa i jo podré continuar dient-vos...
EDITAT EL 01/11/2014:
Ha passat el termini de gairebé un mes que ens havíem donat per contestar l'enquesta i és hora de comentar els resultats.
S'han rebut un total de 14 vots, repartits de la següent manera:
Opció 1 - Durant tot el dia, en el mateix horari que ara (majoritàriament de 9 a 21 hores) = 4 vots (29%)
Opció 2 - Durant tot el dia, però avançant una mica l'horari (majoritàriament de 7 a 19 hores) = 2 vots (14%)
Opció 3 - Només al matí (majoritàriament de 8 a 12 hores) = 1 vot (7%)
Opció 4 - Sempre a la mateixa hora (exactament a les 9:00) = 0 vots (0%)
Opció 5 - Quan al LLIBRE li vagi bé. Total, és ell qui mana aquí. = 6 vots (43%)
Opció 6 - Cap de les anteriors perquè, sobre aquest tema, tinc una molt bona idea que t'explico a continuació... = 1 vot (7%)
L'únic votant de l'opció 6 proposava un horari de 10 a 15 perquè "és la franja horària en que puc estar davant d'un ordinador". Una mica en la mateixa línia un altre de vosaltres em diu que "podria el LLIBRE no publicar en horari de dinar o sopar?? ;)". Dins el mateix apartat de bones idees també heu dit que seria millor tenir "unes hores fixes de publicació. Podrien sortir [els enigmes] durant tot el dia (per no perjudicar a la gent que treballa) però sabríem l'hora", una idea que queda compensada per una altra en sentit totalment contrari que apunta que "podries fer-ho encara més aleatori, amb un generador d'hores i minuts aleatoris dintre del marge de temps triat per la gent". Una darrera aportació, ho resumeix dient que "cap idea podria ser millor que la del LLIBRE, per això només diré que amb més varietat d'horaris pot arribar més gent a contestar els enigmes".
Doncs llegit això i vist el resultat de l'enquesta, la conclusió és que els enigmes continuaran sortint repartits durant tot el dia com fins ara menys quan al LLIBRE li vagi bé fer una altra cosa. :-DD
649.- Una curiositat matemàtica és que 10² + 11² + 12² = 13² + 14², pots trobar alguna altra sèrie de 5 nombres sencers consecutius els quadrats dels quals compleixin la mateixa regla?
Publicat per McAbeu a 9:45 8 comentaris